Diari Oficial de la Generalitat Valenciana


Sumari del DOGV 3524, del 24-06-1999 (1999/4508)

ORDRE de 10 d'abril de 1999, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, perquè siga usat pels serveis territorials d'aquesta conselleria, l'immoble situat a l'avinguda Rei En Jaume, núm. 19, 1-A, de Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4508


Data del document
:   19-04-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Castelló de la Plana
    * cultura regional
    * propietat immobiliària

ORDRE de 10 d'abril de 1999, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, perquè siga usat pels serveis territorials d'aquesta conselleria, l'immoble situat a l'avinguda Rei En Jaume, núm. 19, 1-A, de Castelló. [1999/4508]
  
Per mitjà d'escriptura de compravenda, atorgada davant el notari de València el Sr. Diego Simó Sevilla el dia 25 de març de 1999, la Generalitat Valenciana va adquirir un immoble situat a l'avinguda Rei En Jaume, núm. 19, 1-A, de Castelló.
  
Una vegada ocupat pels serveis territorials d'aquesta Conselleria d'Economia, Hisenda i Administració Pública i per a regularitzar la seua situació demanial, procedeix afectar-lo al domini pública de la Generalitat Valenciana.
  
Per això i d'acord amb les facultats que tinc atribuïdes pels articles 61 i 62 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Afectar al domini pública de la Generalitat Valenciana, per a ús administratiu, l'immoble situat a l'avinguda Rei En Jaume, núm. 19, 1-A, de Castelló, que consta en l'Inventari General de Béns i Drets de la Generalitat Valenciana amb el número A02/12/040/0136 la descripció del qual és la següent:
  
Habitatge en la primera planta alta, costat esquerre mirant la façana de l'edifici, de la casa a Castelló de la Plana, avinguda Rei En Jaume, número vint-i-nou i del tipus A. Amb entrada principal i de servei a través de vestíbul, escala i ascensors. Té una superfície construïda de cent setanta-cinc metres noranta-nou decímetres quadrats. Consta de vestíbul, cinc dormitoris, despatx, sala d'estar, menjador, habitació de servei, bany, cuina, office i rebost. Té assignat un traster en la planta novena assenyalat amb el número d'aquest habitatge. Confronta: davant, l'avinguda esmentada; dreta, mirant la façana, habitatge lletra B d'aquesta planta i buit d'escala i celobert; fons, celobert i Francisco Bolado, esquerra, plaça de Tetuan.
  
Té annexa una setzena part indivisa del local un, finca registral 1387 (abans 29.228) del mateix edifici
  
Segon
  
L'immoble queda integrat en el domini públic de la Generalitat Valenciana i correspon a la Conselleria d'Economia, Hisenda i Administració Pública l'exercici de les competències demanials sobre aquest, inclosa l'administració i conservació.
  
Tercer
  
La present ordre tindrà efectes des del dia de la publicació, sense que calga procedir a la confecció de les actes d'afectació i posada a disposició corresponents.
  
València, 19 d'abril de 1999
  
El conseller d'Economia, Hisenda i Administració Pública
  
JOSE LUIS OLIVAS MARTINEZ